REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/118-14

5. jun 2014. godine

B e o g r a d

Z A P I S N I K

11. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 5. JUNA 2014. GODINE

Sednica je počela u 09,30 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Veroljub Arsić, Katarina Rakić, Dragan Nikolić, Svetislav Vukmirica, Nenad Nikolić, zamenik člana Odbora Aleksandra Jablanović, Tanja Tomašević Damnjanović, Žarko Obradović, Neđo Jovanović, Petar Petrović i Mirko Čikiriz.

Sednici nisu prisustvovali: Biljana Pantić Pilja, Žarko Mićin, Janko Veselinović, Balint Pastor, Vesna Besarović i Vesna Martinović, kao ni njihovi zamenici.

Na predlog predsednika Odbora, jednoglasno je usvojen sledeći

D n e v n i r e d :

 1. Razmatranje amandmana na Predlog zaključka povodom razmatranja redovnog godišnjeg izveštaja Poverenika za zaštitu ravnopravnosti za 2013. godinu;

2. Razmatranje amandmana na Predlog zaključka povodom razmatranja redovnog godišnjeg izveštaja Zaštitnika građana za 2013. godinu.

Prva tačka dnevnog reda. Razmatranje amandmana na Predlog zaključka povodom razmatranja redovnog godišnjeg izveštaja Poverenika za zaštitu ravnopravnosti za 2013. godinu;

Odbor je u skladu sa članom 164. Poslovnika Narodne skupštine razmotrio amandman koji su zajedno podneli narodni poslanici dr Sulejman Ugljanin, Enis Imamović i Sabina Dazdarević na tačku 1. Predloga Zaključka Odbora za ljudska i manjinska prava i ravnopravnost polova, povodom razmatranja Redovnog godišnjeg izveštaja Poverenika za zaštitu ravnopravnosti za 2013. godinu i smatra da je amandman u skladu sa Ustavom i pravnim sistemom Republike Srbije.

 Odbor je odluku doneo jednoglasno.

Za izvestioca Odbora na sednici Narodne skupštine određen je predsednik Odbora.

Druga tačka dnevnog reda Razmatranje amandmana na Predlog zaključka povodom razmatranja redovnog godišnjeg izveštaja Zaštitnika građana za 2013. godinu.

Odbor je u skladu sa članom 164. Poslovnika Narodne skupštine razmotrio amandmane na Predlog Zaključka Odbora za ljudska i manjinska prava i ravnopravnost polova, povodom razmatranja Redovnog godišnjeg izveštaja Zaštitnika građana za 2013. godinu i smatra da su u skladu sa Ustavom i pravnim sistemom Republike Srbije amandmani:

- na tačku 1. koji su zajedno podneli narodni poslanici dr Sulejman Ugljanin, Enis Imamović i Sabina Dazdarević;

- na tačku 2. koji su zajedno podneli narodni poslanici dr Sulejman Ugljanin, Enis Imamović i Sabina Dazdarević.

 Odbor je odluku doneo jednoglasno.

Za izvestioca Odbora na sednici Narodne skupštine određen je predsednik Odbora.

Sednica je završena u 09,36 časova.

 Sastavni deo ovog zapisnika čine stenografske beleške.

 SEKRETAR PREDSEDNIK

dr Radoje Cerović dr Aleksandar Martinović